सुंदा द्वीप समूह
वर्तमान में इस समूह के द्वीप चार देशों क्रमश: ब्रुनेई, पूर्वी तिमोर, इंडोनेशिया और मलेशिया के बीच विभाजित हैं। द्वीप समूह के ज्यादातर द्वीप इंडोनेशिया के अधिकार क्षेत्र में आते हैं। बोर्नियो नामक द्वीप ब्रुनेई, इंडोनेशिया और मलेशिया के बीच विभाजित है। तिमोर नामक द्वीप पूर्वी तिमोर और इंडोनेशिया के बीच विभाजित है। अन्य छोटे द्वीप भी पूर्वी तिमोर का हिस्सा हैं।
कारीमाता जलसन्धि
कारीमाता जलसन्धि दक्षिणपूर्व एशिया में जावा सागर को दक्षिण चीन सागर से जोड़ने वाली एक जलसन्धि है। यह इण्डोनेशिया के सुमात्रा द्वीप को बोर्नियो द्वीप (कालिमंतान) से अलग करती है। दोनों द्वीपों में इण्डोनेशिया की सम्प्रभुता वाले क्षेत्र ही इस जलसन्धि पर तटवर्ती हैं।